Prijedlog

Na temelju članka 160. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22) i glave 6. stavka 1. Programa poticanja razvoja obrta, malog i srednjeg poduzetništva u Gradu Zagrebu 2024. - 2030. (Službeni glasnik Grada Zagreba 14/24), gradonačelnik Grada Zagreba, \_\_\_\_\_\_\_\_\_\_\_\_\_., donosi

**PRAVILNIK**

**o kriterijima i načinu dodjele potpora za očuvanje i razvoj obrtničkih djelatnosti**

**I. OPĆE ODREDBE**

**Članak 1.**

Ovim se pravilnikom razrađuje provedba Programa poticanja razvoja obrta, malog i srednjeg poduzetništva u Gradu Zagrebu 2024. - 2030. (u daljnjem tekstu: Program), u dijelu koji je povezan s Mjerom 1.2. Potpore očuvanju i razvoju obrta i obrtničkih djelatnosti te se utvrđuju korisnici potpora, namjena korištenja potpora, kriteriji za dodjelu potpora, postupak odobravanja i dodjeljivanja potpora za:

- tradicijske djelatnosti;

- deficitarne djelatnosti;

- proizvodne obrtničke djelatnosti.

Potpore koje se odobravaju i dodjeljuju na temelju ovoga pravilnika smatraju se potporama male vrijednosti.

Pravo na potporu na temelju ovoga pravilnika može se ostvariti svaku drugu kalendarsku godinu.

Izrazi u ovom pravilniku koji imaju rodno značenje odnose se jednako na muški i ženski rod.

**Članak 2.**

Tradicijskim se smatraju djelatnosti koje se obavljaju na tradicijski način, odnosno uporabom tradicijskih materijala i tehnologije tijekom proizvodnje i popravaka.

Popis tradicijskih djelatnosti nalazi se u Prilogu 1. ovoga pravilnika.

**Članak 3.**

Deficitarnim se smatraju djelatnosti za kojima je na tržištu potražnja veća od ponude. Deficitarne se djelatnosti utvrđuju godišnje, u prigodi raspisivanja natječaja za dodjelu potpora prema podacima vijeća gradskih četvrti o iskazanim potrebama građana za pojedinim djelatnostima na području grada Zagreba i na temelju prijedloga Hrvatske obrtničke komore, Obrtničke komore Zagreb.

**Članak 4.**

Proizvodnim obrtničkim djelatnostima smatraju se proizvodne djelatnosti od gospodarskog značenja za Grad Zagreb.

Popis proizvodnih obrtničkih djelatnosti nalazi se u Prilogu 2. ovoga pravilnika.

**Članak 5.**

Sredstva za potpore za očuvanje i razvoj tradicijskih, deficitarnih i proizvodnih obrtničkih djelatnosti osiguravaju se u proračunu Grada Zagreba.

**II. KORISNICI POTPORA**

**Članak 6.**

Korisnici potpora mogu biti:

- obrti;

- djelatnosti slobodnih zanimanja;

- mikro, mala i srednja trgovačka društva u vlasništvu fizičkih osoba upisanih u evidenciju o pravnim osobama i radnicima koji obavljaju vezane obrte.

Korisnici potpora moraju ispunjavati sljedeće uvjete:

- imati sjedište na području grada Zagreba;

- obavljati djelatnost za koju se traži potpora na području grada Zagreba;

- obavljati jednu od djelatnosti iz članka 1. stavka 2. ovoga pravilnika;

- imati najmanje jednog (1) zaposlenog u punom radnom vremenu (vlasnik ili jedan zaposlenik) u poslovnom subjektu najmanje tri mjeseca prije raspisivanja natječaja;

- imati najmanje jednog (1) zaposlenog u punom radnom vremenu (vlasnik ili jedan zaposlenik) godinu dana od dana sklapanja ugovora.

Ukoliko se radi o novoosnovanom obrtu, on mora imati upisan početak obavljanja obrta i imati najmanje jednog (1) zaposlenog u punom radnom vremenu (vlasnik ili jedan zaposlenik).

Vlasnik obrta se smatra zaposlenikom obrta ukoliko nema zasnovan radni odnos kod druge pravne ili fizičke osobe.

Ukoliko se radi o novoosnovanom trgovačkom društvu, ono mora imati najmanje jednog (1) zaposlenog u punom radnom vremenu.

**III. NAMJENA KORIŠTENJA I PRIHVATLJIVI TROŠKOVI POTPORA**

**Članak 7.**

Potpore se odobravaju samo za jednu djelatnost i to za:

- nabavu opreme, alata i pribora koji je u funkciji obavljanja djelatnosti za koju je potpora odobrena;

- nabavu inventara i unutarnje uređenje poslovnog prostora;

- edukaciju (troškove zaposlenih, naučnika, učenika na stručnoj praksi);

-promotivne aktivnosti (troškovi izlaganja na sajmovima, troškovi izrade promidžbenog materijala, marketinga i drugo);

- stjecanje certifikata kvalitete i znakova kvalitete;

- stjecanje statusa tradicijskog, odnosno umjetničkog obrta.

**Članak 8.**

Neprihvatljivim se smatraju:

- troškovi uređenja prostora u kojem se obavlja djelatnost, a koji nije fizički odvojen od stambenog dijela;

- svi troškovi koji nisu u funkciji obavljanja djelatnosti za koju je potpora odobrena, a koji će biti propisani natječajem.

**IV. KRITERIJI ZA DODJELU POTPORA**

**Članak 9.**

Potpore za očuvanje i razvoj djelatnosti iz članaka 2., 3. i 4. ovoga pravilnika dodjeljuju se prema sljedećim kriterijima:

|  | KRITERIJI |  | KOEFICIJENT |
| --- | --- | --- | --- |
| 1. | POBOLJŠANJE UVJETA RADA RADIONICE | - nabava opreme- uređivanje prostora | 0,100,05 |
| 2. | BROJ ZAPOSLENIH | - više od 3- do 3 | 0,100,05 |
| 3. | EDUKACIJA NAUČNIKA/UČENIKA NA STRUČNOJ PRAKSI | - ima- nema | 0,050,00 |
| 4. | OSTVARENA PRIZNANJA, CERTIFIKATI, ODNOSNO ZNAKOVI KVALITETE | - ima- nema | 0,050,00 |
| 5. | BROJ GODINA POSLOVANJA | - više od 10 godina- do 10 godina | 0,100,05 |
| 6. | OBITELJSKA TRADICIJA | - ostali prednici- prvi prednik | 0,100,05 |
| 7. | VRSTA DJELATNOSTI prema NKD 2007. | - prerađivačka industrija- građevinarstvo- ostale | 0,300,150,10 |
| 8. | ZAPOŠLJAVANJE KORISNIKA NOVČANE POMOĆI ZA RODITELJA ODGOJITELJA | - ima- nema | 0,150,00 |

**Članak 10.**

Pojedinačni iznos potpore izračunava se na način da se ukupno utvrđeni koeficijent iz pripadajuće tablice pomnoži s najvišim pojedinačnim iznosom potpore. Ukupni se koeficijent utvrđuje zbrajanjem koeficijenata po pojedinom kriteriju iz članka 9. ovoga pravilnika.

Najviši pojedinačni iznos potpore može biti 4.000,00 eura, a najniži 1.500,00 eura.

Najvišu pojedinačnu potporu od 4.000,00 eura ostvaruju podnositelji zahtjeva koji:

- imaju rješenje kojim je utvrđeno svojstvo kulturnog dobra poslovnog subjekta, odnosno koji su preventivno zaštićeni ili imaju status tradicijskog/umjetničkog obrta,

- zapošljavaju osobu s invaliditetom (vlasnik zaposlen u poslovnom subjektu ili zaposleni radnik).

Ukoliko podnositelj zahtjeva obavlja više djelatnosti, potpora se mora namjenski iskoristiti isključivo za jednu djelatnost odnosno za onu za koju je potpora odobrena.

**Članak 11.**

Korisnik potpore je dužan sudjelovati u troškovima za koje se traži potpora. Visina vlastitog ulaganja mora biti u iznosu od najmanje 20 % od dodijeljenog iznosa potpore u skladu s namjenama iz članka 7. ovoga pravilnika.

Vlastito ulaganje se dokazuje prilikom dostavljanja dokaza o namjenskom korištenju potpore.

**V. POSTUPAK ODOBRAVANJA POTPORA**

**Članak 12.**

Gradonačelnik Grada Zagreba (u daljnjem tekstu: gradonačelnik) osniva i imenuje Povjerenstvo za odobravanje potpora za očuvanje i razvoj obrtničkih djelatnosti (u daljnjem tekstu: Povjerenstvo) koje se sastoji od pet članova.

**Članak 13.**

Potpore za očuvanje i razvoj tradicijskih, deficitarnih i proizvodnih obrtničkih djelatnosti dodjeljuju se na temelju javnog natječaja i kriterija propisanih ovim pravilnikom.

Gradonačelnik odlučuje o raspisivanju i objavi javnog natječaja za dodjelu potpora iz stavka 1. ovoga članka.

Tekst natječaja objavljuje se na internetskoj stranici Grada Zagreba ([www.zagreb.hr](http://www.zagreb.hr/)).

U natječaju se navode korisnici, uvjeti, namjena i kriteriji za dodjelu potpora, popis dokumentacije koja se prilaže uz zahtjev te iznos osiguranih sredstava u proračunu Grada Zagreba.

**Članak 14.**

Zahtjev za dodjelu potpora podnosi se Povjerenstvu putem Gradskog ureda za gospodarstvo, ekološku održivost i strategijsko planiranje na propisanom obrascu "Zahtjev za dodjelu potpora za očuvanje i razvoj tradicijskih, deficitarnih i proizvodnih obrtničkih djelatnosti" (u daljnjem tekstu: Zahtjev za dodjelu potpora) što će se objaviti na internetskoj stranici Grada Zagreba.

**Članak 15.**

Gradski ured za gospodarstvo, ekološku održivost i strategijsko planiranje obavit će administrativnu provjeru pristiglih zahtjeva s pripadajućom dokumentacijom po redoslijedu njihova zaprimanja tako da se utvrdi pravovremenost i potpunost zahtjeva.

Datum i vrijeme predaje Zahtjeva za dodjelu potpora u pisarnicu Gradske uprave Grada Zagreba odnosno datum i vrijeme predaje preporučene pošiljke u poštanski ured smatrat će se trenutkom zaprimanja zahtjeva na natječaj.

Gradski ured za gospodarstvo, ekološku održivost i strategijsko planiranje objavit će na web stranici Grada Zagreba popis podnositelja zahtjeva koji su nepotpuni, nepravovremeni i ne ispunjavaju uvjete natječaja.

Na popis iz stavka 3. ovog članka, podnositelji zahtjeva mogu u roku od osam dana od dana objavljivanja popisa, putem Gradskog ureda za gospodarstvo, ekološku održivost i strategijsko planiranje podnijeti prigovor gradonačelniku.

Gradonačelnik odlučuje o prigovoru zaključkom.

Gradski ured za gospodarstvo, ekološku održivost i strategijsko planiranje razmatra potpune zahtjeve s pripadajućom dokumentacijom koji ispunjavaju uvjete natječaja i izrađuje izvješća o udovoljavanju uvjetima i kriterijima iz ovoga pravilnika s prijedlogom koeficijenata odnosno iznosa potpore. Izvješća sa zahtjevima razmatra Povjerenstvo.

Povjerenstvo izrađuje i utvrđuje prijedlog liste za dodjelu potpora obrtima i slobodnim zanimanjima te prijedlog liste za dodjelu potpora trgovačkim društvima u vlasništvu fizičkih osoba upisanih u evidenciju o pravnim osobama i radnicima koji obavljaju vezane obrte.

**Članak 16.**

Gradonačelnik utvrđuje listu za dodjelu potpora obrtima i slobodnim zanimanjima i listu za dodjelu potpora trgovačkim društvima u vlasništvu fizičkih osoba upisanih u evidenciju o pravnim osobama i radnicima koji obavljaju vezane obrte na temelju prijedloga Povjerenstva.

Liste iz stavka 1. ovoga članka objavit će se na internetskoj stranici Grada Zagreba ([www.zagreb.hr](http://www.zagreb.hr)), a sadrže: redoslijed zaprimanja zahtjeva, naziv korisnika potpore, djelatnost i odobreni iznos.

Na temelju utvrđenih lista iz stavka 1. ovoga članka s korisnicima potpore se sklapaju ugovori kojima će se utvrditi međusobna prava i obveze. Nakon sklapanja ugovora, odobrena sredstva isplaćuju se na poslovni račun korisnika.

Utvrdi li se da je korisniku potpore blokiran poslovni račun ili da je promijenjeno sjedište izvan područja grada Zagreba ili da je prestao obavljati djelatnost za koju mu je odobrena potpora, Grad neće isplatiti odobrena sredstva.

Korisnik potpore je prilikom sklapanja ugovora iz stavka 3. ovoga članka dužan dostaviti solemniziranu bjanko zadužnicu za dužnika i jamca platca kao sredstvo osiguranja u slučaju povrata potpore ako potpora nije namjenski utrošena ili ako nisu uložena vlastita sredstva ili ako potpora ne bude opravdana ili ako ne dostavi dokaz da je godinu dana od dana sklapanja ugovora imao najmanje jednog (1) zaposlenog u punom radnom vremenu (vlasnik ili jedan zaposlenik).

**Članak 17.**

Odobrene potpore korisnici su dužni utrošiti namjenski te najkasnije u roku od 90 dana od dana njihove uplate na poslovni račun moraju dostaviti dokaz Gradskom uredu za gospodarstvo, ekološku održivost i strategijsko planiranje o namjenskom korištenju sredstava. Korisnici su dužni nabavljenu opremu, alat i inventar u vrijednosti većoj od 130,00 eura imati u poslovnom prostoru najmanje godinu dana od dostave izvješća o namjenski utrošenim sredstvima.

Korisnik potpore prilikom dokazivanja namjenskog korištenja sredstava mora se pridržavati stavaka iz ponuda i troškovnika koje je predao uz zahtjev. Dođe li do izmjene u odnosu na stavke iz ponuda i troškovnika koji su predani uz zahtjev, u obzir će se uzeti samo one izmjene koje iznose do 20 % ukupno odobrene potpore.

U slučaju nastanka okolnosti kao što su poplava, požar, potres, krađa i drugo što može utjecati na nemogućnost pridržavanja stavaka iz ponuda i troškovnika koji su predani uz zahtjev u iznosu većem od 20 % od iznosa odobrene potpore, Korisnik potpore može pisanim putem podnijeti zamolbu za odobrenje prenamjene sredstava s popratnom dokumentacijom na odobrenje Povjerenstvu putem Gradskog ureda za gospodarstvo, ekološku održivost i strategijsko planiranje prije isteka roka za podnošenje izvješća. Korisnik potpore će o odobrenju/neodobrenju prenamjene sredstava biti obaviješten pisanim putem.

Kompenzacija, cesija i gotovinsko plaćanje ne prihvaćaju se kao dokaz o izvršenom plaćanju. Dokazi o namjenskom korištenju potpore ne smiju se koristiti kao dokaz o namjenskom korištenju drugih potpora koje dodjeljuje Grad Zagreb i drugi davatelji državnih potpora.

Neprihvatljivi su računi, predračuni i troškovnici za robe i usluge od dobavljača/izvođača s kojima je podnositelj zahtjeva/korisnik potpore povezan vlasničkim ili upravljačkim odnosima.

Gradski ured za gospodarstvo, ekološku održivost i strategijsko planiranje provodit će kontrolu namjenskog korištenja sredstava. Korisnici potpore dužni su u roku iz stavka 1. ovoga članka dostavljati izvješće Gradskom uredu za gospodarstvo, ekološku održivost i strategijsko planiranje o namjenski utrošenim sredstvima s prilozima računa, bankarskim izvodima i fotodokumentacijom, a nakon čega će se metodom uzorka provesti kontrola na licu mjesta.

Utvrdi li se da korisnik potpore nije uložio vlastita sredstva iz članka 11. ovoga pravilnika ili da dodijeljena sredstva nije iskoristio namjenski ili da potporu nije opravdao ili da nije dostavio dokaz da je godinu dana od dana sklapanja ugovora imao najmanje jednog (1) zaposlenog u punom radnom vremenu (vlasnik ili jedan zaposlenik), doznačeni iznos potpore s pripadajućom zakonskom zateznom kamatom dužan je vratiti u roku od 30 dana od dana primitka poziva za povrat potpore.

**VI. ZAVRŠNE ODREDBE**

**Članak 18.**

Ovaj pravilnik na snagu stupa osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Gradonačelnik**

**Grada Zagreba**

**Tomislav Tomašević, mag.pol.**

**Prilog 1.**

**Tradicijske djelatnosti**

| **NKD 2007.** | **Djelatnost prema NKD 2007.** | **Tradicijska djelatnost** |
| --- | --- | --- |
| 10.1110.13 | prerada i konzerviranje mesa;proizvodnja proizvoda od mesa i mesa peradi | mesarskakobasičarska |
| 10.61 | proizvodnja mlinskih proizvoda | mlinarska |
| 13.20 | tkanje tekstila | tkalačka |
| 13.91 | proizvodnja vunenih i frotirnih vlakana | vunovlačarska |
| 13.92 | proizvodnja gotovih tekstilnih proizvoda, osim odjeće | izrada vezova i popluna |
| 13.93 | proizvodnja tepiha i sagova | ćilimarska |
| 13.94 | proizvodnja užadi | užarska |
| 13.99 | proizvodnja čipki | izrada čipki |
| 14.1395.2914.10.0114.10.02 | šivanje po mjeri,krpanje i prepravljanje odjećeproizvodnja muške odjeće, po mjeriproizvodnja ženske odjeće, po mjeri | krojačka |
| 14.13 | proizvodnja ostale vanjske odjeće | izrada narodnih nošnji |
| 14.14 | proizvodnja rublja | izrada rublja, steznika i pojasa |
| 14.19 | proizvodnja šešira i kapa | izrada muških šešira,izrada ženskih šešira,izrada kapa |
| 14.20 | proizvodnja proizvoda od krzna | krznarskakožuharska |
| 15.12 | proizvodnja putnih i ručnih torbi i sl., sedlarskih i remenarskih proizvoda | torbarskaremenarskarukavičarska |
| 15.2095.23 | proizvodnja obuće -popravak obuće i proizvoda od kože | postolarskaopančarska |
| 16.24 | proizvodnja bačava | bačvarska |
| 16.29 | proizvodnja košaračkih i pletarskih predmeta | košaračkapletarska |
| 16.29 | proizvodnja ostalih proizvoda od drva | izrada vesla |
| 16.2932.40 | proizvodnja ukrasa od drvaproizvodnja igračaka | izrada ukrasnih predmeta od drva i igračaka |
| 17.21 | proizvodnja valovitog papira i kartona te ambalaže od papira i kartona | kartonažna |
| 18.12 | izravno tiskanje na keramici | izrada slika na porculanu |
| 18.12 | ostalo tiskanje | tiskarska |
| 18.14 | knjigoveške usluge | knjigovežnička |
| 23.12 | oblikovanje i obrada ravnog stakla | staklobrusačka |
| 23.13 | proizvodnja šupljeg stakla | staklopuhačka |
| 23.70 | rezanje, oblikovanje i obrada kamena | klesarskaobrada kamena |
| 23.9 | proizvodnja brusnih proizvoda i nemetalnih mineralnih proizvoda | proizvodnja mlinskih kamena |
| 24.5 | lijevanje metala | ljevačkalijevanje umjetnina |
| 25.4033.11 | proizvodnja malog oružjapopravak i održavanje vatrenog oružja | puškarska |
| 25.50 | kovanje, prešanje, štancanje i valjanje metala | kovačka |
| 25.62 | brušenje i oštrenje metalnih predmeta | brusačko-oštračka |
| 25.71 | proizvodnja pribora za jelo | žličarska |
| 25.72 | proizvodnja brava i okova | bravarska |
| 25.93 | proizvodnja proizvoda od žice | žicopletačka |
| 25.99 | proizvodnja metalnih predmeta za kućanstvo | lončarska |
| 25.99.01 | proizvodnja raznih limarskih proizvoda | limarska |
| 26.51 | proizvodnja vaga | izrada vaga |
| 26.5295.25.01 | proizvodnja satovai popravci satova | urarska |
| 27.52.01. | proizvodnja neelektričnih aparata za kućanstvo: peći i kamina | pećarsko-keramičarska |
| 30.12 | gradnja čamaca za razonodu i sportskih čamaca | izrada i popravak čamaca |
| 30.99 | proizvodnja vozila koje vuku životinje | kolarska |
| 32.1295.25.02 | proizvodnja zlatarskih proizvodapopravak predmeta od zlata | zlatarska i popravak predmeta od zlata |
| 32.20 | proizvodnja glazbenih instrumenata | izrada duhačkih instrumenataizrada gudačkih i trzačkih instrumenata,izrada muzičkih instrumenata s klavijaturom |
| 95.29 | ugađanje klavira | ugađanje glasovira |
| 32.40 | proizvodnja igara i igračaka | izrada dječjih igračaka |
| 32.91 | proizvodnja četki | četkarska |
| 32.99 96.02.01 | izrada vlasuljafrizerski salon | frizersko-vlasuljarskafrizerskabrijačka  |
| 32.9996.09.01 | proizvodnja košara za cvijeće, buketa, vijenaca i sličnih proizvodacvjećarsko - aranžerska | cvjećarska |
| 32.99 | proizvodnja dugmadi, drukera, patentnih zatvarača, nitna, velikih kopči | presvlačenje dugmadipozamanterijski |
| 32.99 | proizvodnja kišobrana | kišobranarska |
| 32.99 | proizvodnja krojačkih lutaka | izrada lutaka |
| 32.99 | proizvodnja pera i olovaka svih vrsta | izrada nalivpera |
| 32.99 | proizvodnja raznovrsnih predmeta | izrada fenjera |
| 32.99 | proizvodnja sita i rešeta | izrada sita |
| 32.9910.89 | proizvodnja svijeća i voštanicaproizvodnja licitara i ostalih medičarskih proizvoda | svjećarska i medarska |
| 41.20.0143.31 | gradnja zgradafasadni i štukaturni radovi | zidarska |
| 42.21 | bušenje izvora vode | izrada bunara |
| 43.33.01 | postavljanje zidnih ili podnih keramičkih, betonskih ili kamenih pločica | keramičarska |
| 43.33.03 | postavljanje zidnih ili podnih keramičkih, betonskih ili kamenih pločica | teracerska |
| 43.34 | soboslikarski i staklarski radovi | soboslikarskastaklarska |
| 43.91.01 | izvođenje krovnih konstrukcija | tesarska |
| 43.91.02 | pokrivanje krovnih konstrukcija | krovopokrivačka |
| 74.20 | fotografske djelatnosti | fotografska |
| 43.9981.22.01 | izgradnja dimnjaka i industrijskih peći (čišćenje)čišćenje dimnjaka i kamina te raznih vrsta peći | dimnjačarska |
| 90.03 | restauriranje umjetničkih djela | restauriranje umjetničkih djela |
| 95.24 | popravak i restauriranje namještaja i pokućstva | popravak stilskog i drugog namještaja - stolarskarestauriranje namještaja |
| 95.24 | tapeciranje namještaja | tapetarska |

**Prilog 2.**

**Proizvodne obrtničke djelatnosti**

|  |  |  |
| --- | --- | --- |
| **NKD 2007.** | **Djelatnost prema NKD 2007.** | **Proizvodna djelatnost** |
| 10.39 | ostala prerada i konzerviranje voća i povrća | proizvodnja prehrambenih proizvoda od voća i povrćaproizvodnja džemova, marmelada i stolnog želea |
| 10.73 | proizvodnja makarona, njoka, kuskusa i slične tjestenine | izrada tijesta i kora za pite |
| 10.82 | proizvodnja kakao, čokoladnih i bombonskih proizvoda | proizvodnja čokolade i čokoladnih proizvodaproizvodnja bombona na bazi šećera |
| 10.83 | prerada čaja | prerada čaja |
| 10.83 | proizvodnja biljnih otopina | mehanička prerada ljekovitih biljaka |
| 10.84 | proizvodnja začina i drugih dodataka | proizvodnja začina |
| 10.92 | proizvodnja pripremljene hrane za kućne ljubimce | proizvodnja pripremljene hrane za kućne ljubimce |
| 13.3013.9996.09 | dovršavanje tekstila - izrada strojnog veza na sve vrste tekstilaproizvodnja pozamanterije - izrada strojnog vezaostale osobne uslužne djelatnosti - prišivanje etiketa | izrada amblema i aplikacija |
| 13.92 | proizvodnja zavjesa, zastora, roleta i sl. | izrada zavjesa |
| 13.92 | proizvodnja gotovih tekstilnih proizvoda, osim odjeće | šivanje autopresvlakašivanje vreća |
| 13.94 | proizvodnja mreža | izrada mreža |
| 14.11 | proizvodnja kožne odjeće | šivanje kožne odjeće |
| 14.12 | proizvodnja radne odjeće | šivanje radne odjeće |
| 14.19 | proizvodnja kravata | izrada kravata |
| 14.19 | proizvodnja šešira i kapa | kitničarska |
| 14.3 | proizvodnja pletene i kukičane odjeće | strojno i ručno pletenje |
| 16.23.02 | proizvodnja ostale građevne stolarije i elemenata | proizvodnja ostale građevne stolarije i elemenata |
| 16.2996.09 | proizvodnja okvira za ogledala i slikeuokvirivanje slika i ogledala | izrada okvira i uokvirivanje slika |
| 16.29 | proizvodnja ostalih proizvoda od drva | drvogalanterijskadrvotokarskadrvorezbarskaizrada drvene ambalaže od otpadnog drveta |
| 17.2 | proizvodnja proizvoda od papira i kartona | izrada papirnate konfekcije |
| 13.3018.12 | tiskanje tekstila i odjevnih predmeta sitotiskomostalo tiskanje | sitotisak i svilotisak |
| 20.42 | proizvodnja parfema i toaletno-kozmetičkih preparata | izrada kozmetičkih preparata i mirisnih sredstava |
| 2.19 | proizvodnja ostalih proizvoda od gume | izrada zaštitnih traka za prozore |
| 22.1922.29 | proizvodnja ostalih proizvoda od gumeproizvodnja ostalih proizvoda od plastike | izrada brtvila |
| 23.1925.61 | obrada staklapjeskarenje metala | pjeskarska |
| 23.3 | proizvodnja proizvoda od gline za građevinarstvo | proizvodnja keramičkih pločica, opeke, crijepa i slično |
| 23.41 | proizvodnja keramičkih proizvoda za kućanstvo i ukrasnih predmeta | lončarsko-keramičarska |
| 23.6 | proizvodnja proizvoda od betona, cementa i gipsa  | proizvodnja betonskih, cementnih i gipsanih proizvoda |
| 25.2 | proizvodnja metalnih cisterni, rezervoara i sličnih posuda | bakrokotlarska |
| 25.525.6 | kovanje, prešanje, štancanje i valjanje metala: metalurgija prahaobrada i prevlačenje metala, strojna obrada metala | tokarska |
| 25.73 | proizvodnja alata | alatničarska |
| 25.9 | proizvodnja ostalih gotovih proizvoda od metala | kovinopojasarska-metalopojasarskametalogalanterijska |
| 25.93 | proizvodnja opruga | izrada opruga |

| 26.3043.21 | proizvodnja antena za odašiljanje i primanje signalapostavljanje satelitskih tanjura | izrada i postavljanje RTV- antena |
| --- | --- | --- |
| 26.51 | proizvodnja instrumenata i aparata za mjerenje, ispitivanje i navigaciju | proizvodnja instrumenata i aparata za mjerenje, ispitivanje i navigaciju |
| 27.4023.1932.99 | proizvodnja svjetiljkiproizvodnja staklenih kugli za svjetiljkeproizvodnja sjenila za svjetiljke | izrada svjetiljki isjenila za svjetiljke |
| 28.1 | proizvodnja strojeva za opće namjene | proizvodnja strojeva za opće namjene |
| 29.32 | proizvodnja ispušnih cijevi | izrada ispušnih cijevi |
| 3195.24 | proizvodnja namještajapopravak namještaja i pokućstva | stolarska |
| 32.12 | izrada i popravak predmeta od srebra | filigranska |
| 32.13 | proizvodnja imitacije nakita | proizvodnja imitacije nakita |
| 32.20 | proizvodnja glazbenih instrumenata | glazbalarska |
| 32.50 | proizvodnja ortopedskih i protetičkih naprava | izrada ortopedskih pomagala |
| 32.9910.89 | proizvodnja raznovrsnih predmetaproizvodnja licitara i ostalih medičarskih proizvoda | licitarska, svjećarska |
| 32.99 | izrada ukrasa za novogodišnje jelke | izrada ukrasa za novogodišnje jelke |
| 32.9995.29 | proizvodnja pera i olovakapopravak predmeta za osobnu uporabu | izrada, popravak i servis pribora za pisanje i graviranje |
| 32.99 | proizvodnja predmeta za osobnu upotrebu | izrada pušačkog pribora |
| 32.99 | proizvodnja predmeta za osobnu upotrebu | izrada slamnatih šešira |
| 32.99 | proizvodnja zaštitne sigurnosne odjeće | izrada zaštitne odjeće |
| 32.99 | proizvodnja žigova za datiranje, pečaćenje, ili numeriranje, ručnih naprava za otiskivanje natpisa ili garnitura za ručno otiskivanje  | graverska |
| 96.09.02 | pismoslikarske usluge | pismoslikarska |

Bottom of Form